

**Көші-қон процестерін реттеу шараларының кешені жөнінде ұсыныстар әзірлеу үшін жұмыс тобын құру туралы**

Қазақстан Республикасы Премьер-Министрінің 2015 жылғы 31 қаңтардағы № 5-ө өкімі

      Көші-қон процестерін реттеу бойынша шаралар кешеніне қатысты ұсыныстар әзірлеу мақсатында:

      1. Мынадай құрамда жұмыс тобы құрылсын:

      Қазақстан Республикасы Премьер-Министрінің орынбасары, жетекшісі;

      Қазақстан Республикасының Денсаулық сақтау және әлеуметтік даму вице-министрі, жетекшінің орынбасары;

      Қазақстан Республикасы Денсаулық сақтау және әлеуметтік даму министрлігінің Еңбек, әлеуметтік қорғау және көші-қон комитеті төрағасының орынбасары, хатшы;

      Қазақстан Республикасының Сыртқы істер бірінші вице-министрі;

      Қазақстан Республикасы Ішкі істер министрінің орынбасары;

      Қазақстан Республикасының Инвестициялар және даму вице-министрі;

      Қазақстан Республикасының Ауыл шаруашылығы вице-министрі;

      Қазақстан Республикасының Әділет вице-министрі;

      Қазақстан Республикасының Ұлттық экономика вице-министрі;

      Қазақстан Республикасы Қаржы министрлігінің Кірістер комитеті төрағасының орынбасары;

      Қазақстан Республикасының Энергетика вице-министрі;

      Қазақстан Республикасының Ұлттық қауіпсіздік комитеті төрағасының орынбасары (келісім бойынша);

      "Сырбар" сыртқы барлау қызметі директорының бірінші орынбасары (келісім бойынша).

      2. Жұмыс тобы 2015 жылғы 10 ақпанға дейінгі мерзімде көші-қон процестерін реттеу шараларының кешені жөнінде ұсыныстар әзірлесін және Қазақстан Республикасының Үкіметіне енгізсін.

      3. Осы өкімнің орындалуын бақылау Қазақстан Республикасы Премьер-Министрінің орынбасары Б.М. Сапарбаевқа жүктелсін.

|  |  |
| --- | --- |
| *Премьер-Министр* | *К. Мәсімов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК